Taalgebruik: invoer, uitvoerArgieffoto Invoer het geen meervoudsvorm nie [NIE: invoere]. Baie vervalste produkte word onwettig in die land ingevoer (en soms na ander lande uitgevoer). Produkte word deur Suid-Afrika uit ŉ ander land ingevoer. ŉ Nuwe leerplan of stelsel word in skole ingevoer, ingestel of in werking gestel. Uitvoer het geen meervoudsvorm nie [NIE: uitvoere] en word met die lidwoord die gebruik: Die uitvoer van vrugte na Europa het toegeneem. Planne word ten [NIE: tot] uitvoer gebring of, nog beter, uitgevoer. ŉ Laai word met papier uitgevoer, en ŉ rok word met byvoorbeeld satyn gevoer. Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R425-00* * Prys onderhewig aan verandering